Fate/stay night

merupakan permainan video novel visual eroge Jepun ciptaan Type-Moon, dikeluarkan pada 30 Januari 2004. Sebuah siri anime oleh Studio Deen telah disiarkan daripada 6 Januari 2006 sehingga 16 Jun 2006. Pengumuman rasmi dan treler rasmi mula-mula disiarkan di pesta *Rondo Robe [[2005]] "-Gate to Date-"* di Jepun pada 26 Jun 2005 dan acara pembukaan *(Curtain Raiser)* DVD siri itu dikeluarkan di Jepun dalam bulan November 2005. Sebuah versi "umum" berdasarkan siri *Fate/stay night*, berjudul *Fate/stay night Realta Nua* telah dikeluarkan untuk platfom PlayStation 2 pada 19 April 2007, mempamerkan seiyu daripada siri anime televisyennya. Sebuah siri manga berdasarkan siri *Fate/stay night* juga telah mula diterbitkan dalam majalah *[[Shōnen Ace]]*.

## Plot
*Fate/stay night* menceritakan kisah kehidupan Shirō Emiya, seorang pelajar dan mekanik kecil-kecilan di sekolah Homurabara Gakuen di Fuyuki City. Sepuluh tahun sebelum kisahnya bermula, Shirō terperangkap dalam sebuah kebakaran besar yang telah mengorbankan ibu bapanya dan merosakkan sebahagian besar bandaraya tersebut. Seorang lelaki penuh misteri telah membantu Shirō yang sedang meronta-ronta di tengah-tengah kebakaran itu. Lelaki misteri ini, bernama Kiritsugu Emiya, telah membuat keputusan untuk mengambil Shirō sebagai anak angkatnya, walaupun mereka tidak hidup begitu rapat akibat keberangkatan ayah daripada masa ke masa. Pada suatu malam, Kiritsugu dan Shirō sedang berbincang di luar rumah mereka, dan Shirō mendapat tahu sesuatu tentang ayahnya yang dirahsiakan daripadanya sebelum ini.

  

Menerusi perbincangan mereka, Shirō mendapat tahu tentang kegagalan ayah angkatnya untuk menjadi seorang , seorang penjaga manusia yang mempu melindungi mereka yang lemah dan tidak bersalah. Shirō tersentuh mendengar penjelasan Kiritsugu, lalu berjanji bahawa dia akan mengangkat tinggi ideal itu dalam kehidupannya. Untuk mencapai niatnya ini, Shirō meminta Kiritsugu untuk mengajarnya ; tetapi Shirō terbukti kurang berkemahiran menguasai ilmu-ilmu asas sihir.  

Kiritsugu telah memberi amaran kepada Shirō bahawa kehidupan seorang ahli sihir merupakan jalan ke arah kemusnahan, namun jika dia bersungguh-sungguh ingin membantu orang lain, maka dia hendaklah menggunakan ilmunya dalam rahsia dan tidak diketahui orang lain. Selepas kematian Kiritsugu, Shirō berasa kecewa atas pencapaiannya kerasa dia menyangka bahawa pahala yang dilakukannya tidak mencukupi dan dia kurang pasti bagaimana hendak meluruskan masa depannya untuk lebih membantu. 

Tanpa disedari Shirō, Fuyuki City sebenarnya merupakan sebuah tempat pertarungan rahsia dan ganas di antara *magi* (ahli sihir). Seja dua dekad yang lalu, tujuh ahli sihir telah berkumpul dan bertarung dalam seuatu peperangan berbentuk *Battle Royale*, setiap daripada mereka bertaruhkan nyawa mereka untuk medapatkan Holy Grail, sebuah piala legenda yang berupaya untuk memakbulkan kemahuan  manusia. Empat perang *Holy Grail* yang lalu telah berlaku setiap enam tahun, di mana perang yang keempat berlaku sedekad yang lalu, tetapi perang yang kelima ini telah bermula terlalu awal daripada biasa.  

Ahli-ahli sihir tersebut (dikenali sebagai *Master* atau "Tuan") dibantu roh-roh pahlawan dari masa lampau yang digelar *Servant* (Pembantu). Pahlawan-pahlawan  ini mempunyai kuasa-kuasa luar biasa dan mempunyai artifak atau kebolehan tersendiri yang digelar  *(Noble Phantasms)*. Kebolehan-kebolehan tersembunyi *Noble Phantasm* ini boleh digunakan dengan melisankan nama sebenarnya, namun penggunanya harus berhati-hati kerana penggunaan *Noble Phantasm* yang simbolik dengan melulu akan mendedahkan identiti *Servant* tersebut, sekaligus mencacatkan kelebihan dalam satu-satu persaingan itu. Pahlawan-pahlawan legenda tertentu boleh diseru dengan bantuan pemangkin, seperti artifak-artifak, idea atau pengalaman yang bermakna atau hampir sama dengan *Servant* yang diseru itu. Hanya seorang *Servant* yang boleh diseru dalam setiap peperangan daripada tujuh kelas-kelas yang berlainan seperti berikut: *Saber*, *Archer*, *Lancer*, *Berserker*, *Rider*, *Assassin* dan *Caster*.     

Piala *Holy Grail* yang menjadi rebutan calon-calon peperangan ini adalah jelmaan semata-mata, maka hanya makhluk-makhluk jelmaan, seperti golongan *Servant*, yang mampu berinteraksi/menyentuhnya. Penyekatan peraturan ini telah mengakibatkan para *Master* dan *Servant* mereka untuk berkerjasama untuk bersaing dengan yang lain, walaupun jika keadaan memaksa mereka berlawan sehingga mati. Para *Master* mengawal *Servant* mereka menggunakan tiga  (bahasa Inggeris: *Command Mantra*), sebuah simbol yang terukir di tangan para *Master* yang diakui piala *Holy Grail*. Dengan menggunakan *Reiju* ini, para *Master* boleh mengarahkan *Servant* mereka untuk mencapai dan melaksanakan sesuatu tugasan atau arahan yang mutlak dan muktamad. Dalam ketiadaan atau kematian *Master* mereka, para *Servant* boleh memilih untuk menjadi pembantu *Master* yang lain; sebaliknya, jika *Servant* seorang *Master* dibunuh, dia boleh memilih untuk sama ada bersekutu dengan *Servant* lain yang bebas, ataupun mendapatkan perlindungan dengan penyelia Peperangan *Holy Grail* ini, di mana mengikut tradisinya, adalah wakil Gereja Katolik Rom.     

Pada suatu malam, selepas membersihkan dojo kelab kyudo sekolahnya, Shirō terserempak dua *Servant*, Archer dan Lancer yang sedang bertarung antara satu sama lain di halaman sekolahnya. Lancer khuatir Shirō yang telah menyaksikan kewujudan mereka, akan mendedahkan rahsia peperangan ini. Dengan itu, dia membuat keputusan untuk meninggalkan Archer yang sedang ditentanginya dan terus mengejar dan membunuh Shirō. Tanpa sebarang sebab munasabah, rakan sekelas Shirō, Rin Tōsaka telah memulihkan tubuh badannya menggunakan sejenis permata warisan yang dipenuhi  (Pati Kesaktian).Dalam keadaan  terkejut dan ketakutan, Shirō dengan pantas pulang ke rumahnya, malangnya diserang kali kedua oleh Lancer. Shirō menahan serangan-serangan yang dilemparkan Lancer ke arahnya sambil melepaskan diri, malangnya dia tidak mampu mengalahkan *Servant* tersebut dan jatuh ke tingkat bawah tanah rumahnya. Shirō menerima ajalnya di tangan Lancer, namun sebelum Lancer sempat melontarkan serangan mautnya, seorang perempuan berpakaian biru dengan perisai *alabaster* muncul di hadapan mereka. Selepas Lancer dihalau perempuan itu, dia memperkenalkan dirinya kepada Shirō sebagai Saber, dan menegurnya dengan kata-kata berikut:


## Watak-watak

Berikut adalah watak-watak utama, sokongan dan kecil dalam siri Fate/stay night. Hampir setiap daripada watak utama siri ini mempunyai kebolehan atau keupayaan istimewa yang tersendiri.

;:Shirō merupakan protagonis dan watak utama kisah Fate/stay night. Sebagai seorang remaja, Shirō suka mambantu, bersifat amanah dan rajin berkerja. Apabila dia mempunyai masa untuk diluangkan, dia gemar membaiki benda-benda rosak, memasak dan membersihkan persekitaran. Walaupun kurang menerima galakkan ayah angkatnya untuk meningkatkan prestasi diri, Shirō masih mempunyai bakat dalam hal-ehwal sihir dan mampu melakukan satu atau dua sihir asas. Dari permulaan perang *Holy Grail*, Shirō telah cuba untuk melindungi orang lain dan membahayakan dirinya sendiri, termasuklah daripada *Servant* yang diserunya, Saber.  

;:
:Saber merupakan *Servant* yang diseru Shirō dalam episod 2. Tanpa disedari *Master*nya, Saber sebenarnya merupakan pahlawan yang tangkas, kuat, setia dan berdikari. Saber sering memendamkan emosi dan perasaannya daripada orang lain (termasuk *Master*nya) untuk menumpukan perhatian kepada objektifnya. Kelas Saber dianggap yang "Paling Cemerlang" dan mempunyai penarafan yang tidak boleh ditandingi *Servant* lain dalam setiap kategori. Shirō yang tidak mampu menggantikan Mana Saber telah memaksa *Servant*nya untuk berhati-hati menggunakannya. Saber berasa kesal atas perlakuan Shirō yang selalu sahaja ingin melindungi dirinya dan melarangnya untuk bertarung, dan dia percaya bahawa kelakuannya itu akan menggagalkan peluang mereka untuk memenangi perang *Holy Grail* itu. 


;
:Rin Tōsaka merupakan pelajar di sekolah Shirō yang model dan idola murid-murid di situ. Secara rahsianya dia telah mengamalkan seni sihir dan telah menyeru seorang *Servant* untuk mengambil bahagian dalam peperangan *Holy Grail*. Seorang profesional dalam bidang sihir, Rin tidak mempelajari seni sihir secara formal meskipun berketurunan ahli sihir. Ayahnya terbunuh dalam peperangan *Holy Grail* yang keempat. Sejak kejadian itu Rin telah berkerja keras untuk menggantikan ayahnya. Rin bersifat cekap, pintar dan penuh hasrat kompetitif. Rin telah bertekad ingin menyeru Saber, namun akibat kecuaiannya dia telah menyeru Archer. Dari awal siri ini, Rin kurang suka akan Archer, namun mereka lebih berkerjasama selang beberapa episod. 

;:
:Seorang *Servant* kepada Rin Tōsaka, Archer gemar bersikap sinis di hadapan *Master*nya, namun dia sebenarnya mempunyai sejarah yang gelap yang penuh komplikasi. Akibat seruan yang kurang lengkap, Archer kehilangan memori tentang diri dan kehidupannya sebelum diseru. Kelasnya iaitu *Archer* tidak melarang dirinya daripada menggunakan pedang kembar yang sering digunakannya dalam pertarungan. Archer kurang menyukai idealisme Shirō untuk "menyelamatkan semua orang" dan menganggapnya sebagai suatu kepercayaan yang lemah dan penuh fantasi, dan sukar dan hampir mustahil untuk dilakukannya.

;:
:Seorang bangsawan Teutonik, dia telah mengembara ke Jepun untuk mengambil bahagian dalam peperangan *Holy Grail* sebagai seorang *Master*.  Illyasviel mempunyai rupa yang sungguh suci dan comel, namun masih mempunyai tahap kuasa magik yang tinggi. Dia tinggal bersama-sama *Servant*nya dan dua orang gajinya di sebuah istana di luar kawasan Fuyuki City. Illyasviel menyuruh mereka yang mengenalinya untuk memanggilnya hanya sebagai "Ilya". 

;:
:Seorang gergasi yang juga merupakan *Servant* Illyasviel. Dengan kulitnya sekuat besi dan ototnya yang cukup kasar, Berserker menggunakan sejenis kapak besar sebagai senjatanya, membolehkanny melakukan kemusnahan maksimum dengan satu hayunan pedangnya sahaja. Sebagai seorang *Servant*, Berserker telah hilang siuman dan bersikap ganas dan berupa binatang. Kelas "Berserker" dipercayai mempunyai pahlawan yang paling hebat dari segi kekuatan, meskipun mereka selalu belot terhadap *Master* mereka dan sukar untuk dikawal. Namun begitu, Ilya tidak mempunyai sebarang masalah mengawal Berserkernya.

;
:Seorang pelajar sekolah menengah tahun satu, Sakura merupakan adik kepada Shinji Matō. Selepas kematian ayah  Shirō, Sakura sering menziarahi Shirō di rumahnya untuk membantu mengemas rumah, memasak dan kerja-kerja harian Shirō yang lain. Meskipun Shinji berasal daripada keturunan ahli sihir, dia menyatakan bahawa adiknya tidak mempunyais sebarang pengetahuan tentang magik atau keturunan asal mereka. Sakura bersifat pemalu dan segan, namun cekal di hati. Selain kejujurannya menolong Shirō, Sakura sebenarnya menyukainya dari awal kisah ini. 

;
:Abang kepada Sakura Matō dan rakan lama Shirō, Shinji memegang jawatan sebagai naib presiden dalam dojo kelab memanah dan merupakan pelajar yang popular di sekolahnya. Sepert Rin Tōsaka, Shinji berasal daripada keturunan ahli sihir, namun keluarga Matō kekurangan ajaran sihir dari generasi yang sebelumnya. Shinji kurang menyukai sikap adiknya yang selalu menziarahi rumah Shirō dan secara terbukanya mengaku menyukai Rin, walaupun tidak dilayan perempuan yang diminatinya itu.  

;:
:Rider merupakan *Servant* Shinji. Dia bersifat senyap, lengai tetapi cukup berwaspada akan persekitarannya daripada musuh. Disebabkan *Master*nya yang tidak mempu menyumbangkan Mana untuk kegunaannya dalam pertarungan, Rider dipaksa mencari jalan alternatif untuk menggantikan Mana yang digunakan, termasuklah menyerap roh-roh tenaga manusia. Senjata kegemarannya ialah sejenis rantai yang terdiri daripada beberapa paku-paku besi panjang yang dilekatkan di kedua-dua bahagian akhir rantai tersebut yang digunakannya untuk serangan jarak jauh.

## Media
Populariti novel visual *Fate/stay night* adalah lebih daripada sekadar permainan video sahaja; antara perkembangan media judul ini termasuklah siri anime, juga sebuah siri manga yang ditaja secara rasmi. Beberapa dōjin, termasuklah sebuah permainan video ciptaan peminat-peminat (digelar Fatal/Fake) telah menjadi terkemuka di kalangan peminat. Secara tidak langsung ini telah menggalakkan perkembangan manga amatur, iaitu sebuah dedikasi kepada watak-watak atau tema-tema dalam *Fate/stay night*.

### Permainan video

Francais permainan komputer *Fate/stay night* bermula sebagai sebuah genre novel visual ciptaan Type-Moon yang berlangsung di Jepun pada 30 Januari 2004.Judul ini merupakan projek komersil Type-Moon yang pertama. Sebuah versi umum *Fate/stay night*, berjudul *Fate/stay night Realta Nua* telah dikeluarkan untuk PlayStation 2 dan PlayStation Portable pada 19 April 2007. 

Pada 28 Oktober 2005, Type-Moon telah mengeluarkan sebuah permainan video yang menyambung kisah *Fate/stay night*, berjudul *Fate/hollow ataraxia*.Dianggap lebih sebagai edisi peminat dan sebuah plot sokongan berbanding sebagai sambungan sebenar, ceritanya mengambil masa lebih kurang enam bulan selepas kejadian dalam *Fate/stay night* dan mempamerkan watak-watak baru seperti Avenger, Bazett Fraga McRemitz, dan Caren Ortensia berserta watak-watak lama seperti Shirō Emiya and Rin Tōsaka.

Di pertunjukkan AOU di Jepun pada tahun 2008, Capcom dengab kerjasama Cavia dan Eighting yelah memperkenal sebuah judul berlawan dalam francais ini yang berjudul **'.


=== Novel ringan ===

Pada [[22 November]] [[2006]], Type-Moon telah mengumumkan judul baru dalam francais ''Fate/stay night'', berjudul ''Fate/Zero''. ''Fate/Zero'' adalah sebuah imbasan kembali kepada kejadian dalam judul ''Fate/stay night'', menceritakan kembali kejadian yang berlaku semasa perang ''Holy Grail'' keempat dan bagaimana perang itu memberi kesan terhadap perang seterusnya. Berlawanan dengan ''Fate/stay night'', ''Fate/Zero'' adalah sebuah siri [[novel ringan]] berbanding novel visual, dan akan diceritakan dalam pihak ketiga yang mengikuti kisah beberapa watak. Jilid pertama telah dikeluarkan pada [[12 Disember]] [[2006]] dan merupakan sebuah kerjasama di antara Type-Moon dan penerbit [[Nitroplus]]. Jilid kedua dikeluarkan pada [[31 Mac]], [[2007]]. Jilid ketiga dikeluarkan pada [[27 Julai]] [[2007]]. Jilid keempat dan yang terakhir dikeluarkan pada [[29 Disember]] [[2007]], bersama-sama ''Fate/Zero Original Image Soundtrack "Return to Zero"''.

=== Manga ===
[[Manga]] siri ''Fate/stay night'' (ilustrasi oleh Nishiwaki Datto) mula disirkan dalam majalah manga ''[[Shōnen Ace]]'', dicetak oleh [[Kadokawa Shoten]]   pada [[26 Disember]] [[2005]]. Manganya adalah adaptasi novel visual ''Fate/stay night'' yang asal dan bukan siri animenya. Bertentangan dengan siri animenya, siri manga judul ini menumpukan lebih perhatian terhadap senario ''Unlimited Blade Works'' dan tidak mengambil sebarang elemen daripada kisah yang lain, seperti ''Fate/hollow ataraxia'' or ''Fate/Zero''. Pada waktu ini, enam buah [[tankōbon|jilid berkumpul]] telah dikeluarkan. 

=== Anime ===
<br>
Siri [[anime]] ''Fate/stay night'' mula disiarkan dari [[6 Januari]] [[2006]] hingga [[16 Jun]] [[2006]], terdiri daripada 24 episod secara keseluruhannya. Studio animasi yang bertanggungjawab terhadap siri ini adalh [[Studio Deen]] dan dihasilkan oleh ''Fate Project'', yang terdiri daripada [[Geneon Entertainment]], [[Tokyo Broadcasting System|TBS]], CREi, Type-Moon dan Frontier Works Inc. Siri ini kemudiannya disiarkan [[Animax]] dalam tahun [[2007]], dan kemudian dialihkan untuk siaran di [[Asia Tenggara]], termasuklah [[Malaysia]], dari bulan Jun 2007, termasuklah rangkaiannya di negara-negara lain seperti [[Korea Selatan]], [[Hong Kong]] dan kawasan-kawasan lain. Geneon juga telah melesenkan siri ini untuk pengedaran seberang [[Amerika Utara]]; setelah Geneon USA ditutup pada tahun 2007, lesen pihak Amerika Utara kepada siri anime ''Fate/stay night'', termasuklah beberapa judul Geneon yang lain dialihkan kepada [[Funimation Entertainment]] pada tahun 2008. Siri ini merupakan adaptasi [[novel visual]] ''Fate/stay night'', mempamerkan kandungan daripada setiap senario dalam keluaran permainan videonya yang asal. Plot animenya meminjam kejadian-kejadian dalam senario ''Fate'', termasuk juga beberapa kejadian dalam senario ''Unlimited Blade Works'', manakala hanya sedikit elemen sahaja yang dipinjam daripada senario ''Heaven's Feel''. Elemen-elemen daripada ''Fate/hollow ataraxia'' yang tidak memberi kesan terhadap plot siri itu secara langsung juga dipinjam, namun terhad. [[Kenji Kawai]] adalah penggubah lagu bagi muzik asal siri ini, juga mencampurkan tiga tema simfoni daripada novel visual ''Fate/stay night'' untuk kegunaan siri anime judul ini, iaitu "Yakusoku Sareta Shouri No Tsurugi", "Emiya", dan "This Illusion" (diubah tajuknya sebagai "disillusion" dalam siri anime).

=== Muzik ===
Terdapat sebuah soundtrack tersusun daripada muzik permainan video ''Fate/stay night'', berjudul ''Avalon - Fate/Stay Night''. Susunan dilakukan oleh WAVE dan [[K. JUNO]] serta mempamerkan dua buah gubahan versi [[Bahasa Inggeris]] kepada lagu ''This Illusion'' yang diubah sebagai ''Illusion/vision'' dan ''Illusion/Fate''. Soundtrack asli siri animenya disusun dan digubah oleh [[Kenji Kawai]].





== Sambutan ==
''Fate/stay night'' telah menjadi salah satu judul dalam siri novel visual yang paling popular sejak dikeluarkan pada [[30 Januari]] [[2004]], dan judul yang mendapat jumlah jualan yang tertinggi dalam tahun 2004. Sambungan kepada siri ini berfomat ''fan disk'', berjudul ''[[Fate/hollow ataraxia]]'', juga telah dikeluarkan pada [[28 Oktober]] [[2005]] yang telah menjadi salah satu judul novel visual dengan jumlah jualan tertinggi dalam tahunnya. Akibat populariti novel visualnya, kerjasama di antara **Geneon Japan** dan **Studio Deen*' telah mencipta "Fate Porject", yang terdiri daripada 24 episod anime berdasarkan cerita asalnya dalam tahun 2006. Dalam tahun yang sama, sebuah permainan video untuk PlayStation 2 berjudul *Fate/stay night Realta Nua* telah dijadualkan untuk keluaran pada tahun tersebut, tetapi ditangguhkan ke tahun berikutnya, 2007. Sebuah lagi permainan video novel visual berjudul *Fate/Zero* dihasilkan melalui kerjasama sebuah syarikat novel visual iaitu Notroplus. Pada awal tahun 2007, populariti *Fate/stay night* dan [[seiyu]] anime siri itu telah menghasilkan *Fate/stay tune*, sebuah drama radio internet, dengan latar suara daripada [[Kana Ueda]] and [[Ayako Kawasumi]]. Tiada penterjemahan rasmi yang dibuat untuk novel visual siri ini, namun beberapa golongan peminat telah menterjemahkan seluruh bahagian permainan videonya ke [[bahasa Inggeris]].

== Buat Semula ==

Pada 29 April 2021, kempen [[Change.org]] untuk membuat semula Fate/stay night, bertajuk Fate/Stay Night, Fate Route Remake oleh Ufotable telah dilancarkan. Pada masa ini petisyen itu mempunyai 1,790 tandatangan.

== Rujukan ==
<div class="references-small">
<references />
</div>

== Pautan luar ==

* [http://www.typemoon.com/fate/ Tapak rasmi Type-Moon untuk permainan komputer dan video *Fate/stay night*]
* [http://www.staynight.com Tapak rasmi untuk siri anime *Fate/stay night*]
* [http://www.FateStayNightDVD.com/ Tapak rasmi versi A.S. untuk siri anime *Fate/stay night*] 
* [http://www.animax-asia.com/synopsis/default.asp?pid=262 Tapak rasmi Animax-Asia untuk *Fate/stay night*] 
* [http://www2.ocn.ne.jp/~typemoon/fate/index.htm The Moonlit World, sebuah laman dedikasi peminat untuk *Fate/stay night''] 
*